OzLabs/hebrew-wiki-articles huggingface dataset:
פסגת האגלר

פסגת האגלר (באנגלית: Huggler Peak) היא פסגה מכוסה שלג המגיעה לגובה של 1,580 מטרים מעל פני הים, המצויה בחלקו הצפוני של מסיב אנדרסון, ברכס הריטג', שבהרי אלזוורת' באנטארקטיקה.

== היסטוריה ==
=== גילוי ומיפוי הפסגה ===

הפסגה התגלתה על ידי הסקר הגאולוגי של ארצות הברית, שהתבסס על תצלומי אוויר של צי ארצות הברית שנערכו בין השנים 1961–1966.

=== מקור השם ===
שמה של הפסגה ניתן לה על ידי הוועדה המייעצת לשמות אנטארקטיים, והיא נקראת על שם ג'ון קיו. האגלר, איש מילואים בצי ארצות הברית, שסייע בהקמת תחנת מקמרדו, במסגרת "מבצע קיפאון עמוק" בשנת 1966.

==קישורים חיצוניים==
* [https://geonames.usgs.gov/apex/f?p=gnispq:5:::NO::P5_ANTAR_ID:7122 פסגת האגלר] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=6719&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR פסגת האגלר] באתר גאזט SCAR של ממשלת אוסטרליה
* [http://www.geonames.org/6635261/huggler-peak.html תצלום לוויין של פסגת האגלר]

==הערות שוליים==

האגלר
קטגוריה:ערכים עם קואורדינטות
אהרן מוריאלי

אהרן מוריאלי (נולד ב-1931) הוא סופר ומורה ישראלי. 
ספריו עוסקים בבלשנות ובתורת המספרים.

== ביוגרפיה ==
אהרן מוריאלי נולד בעיראק. לאחר עלייתו לישראל עבד בתחום החינוך. שימש ארבע שנים כמורה, בהמשך היה מנהל בית ספר במשך ארבע שנים. עבד שנתיים כמורה בבית-הספר לעובדי הוראה בכירים בירושלים, ושש עשרה שנים בתפקיד מפקח במחוז הדרום של משרד החינוך.

אחרי יציאתו לגמלאות, עבד כמנהל הספרייה במכללה למורים על שם קיי בבאר שבע וגם כמנהל קורס להכשרת ספרנים במשך שש שנים.

אהרן מוריאלי הוא בוגר האוניברסיטה העברית בחינוך (מגמת בלשנות) ובפסיכולוגיה (1961–1965), ובוגר אוניברסיטת בן-גוריון בנגב בלשון עברית (1972–1975),

ובעל תואר שני בספרנות מהאוניברסיטה העברית (1983–1985).

== ספריו ==
*הקסם שבמספרים - מאמרים אודות תורת המספרים האלמנטרית, 1985
*לקסיקון השמות, הוצאת עם עובד, 1994
*ספר הכינויים - כינויי אישים מכל הזמנים, הוצאת ירון גולן, 2002
*מיהו מי? - 50 חידות היגיון, 2005
*ריבועי קסם, 2006
*משם למילה - שמות כלליים שמקורם בשמות פרטיים, 2010
*ספר השמות - שמות המשפחה בישראל ופירושם, הוצאת צמרת, 2018
*משל וניב בפי יהודי עיראק, 2021

== קישורים חיצוניים ==
*
*[http://www.ruvik.co.il/חיפוש.aspx?q=&#x22;אהרן%20מוריאלי&#x22; "אהרן מוריאלי", מאמרים בלשניים/ במת אורח באתר הזירה הלשונית של רוביק רוזנטל]
*[http://www.ruvik.co.il/הטור-השבועי/2018/14918.aspx "כל מה שרצית לשאול על שמות משפחה ולא העזת לשאול", מתוך "ספר השמות: מילון שמות המשפחה בישראל"/ אתר הזירה הלשונית, רוביק רוזנטל]
*[https://web.archive.org/web/20120322001617/http://kaye7.school.org.il/magic_squares_am.htm "ריבועי קסם"], מאת הסופר אהרן מוריאלי באתר המרכז לתכנון לימודים של מכללת קיי, באר שבע
*[http://matal.kaye7.org.il/mador/x5-36/ פרקים נבחרים מספריו] באתר המרכז לתכנון לימודים של מכללת קיי, באר שבע
* 

קטגוריה:ישראלים ילידי עיראק
קטגוריה:סופרים ישראלים
קטגוריה:אנשי חינוך ישראלים
קטגוריה:בוגרי האוניברסיטה העברית בירושלים
קטגוריה:בוגרי אוניברסיטת בן-גוריון בנגב
קטגוריה:ישראלים שנולדו ב-1931
פסגות דאגלס

פסגות דאגלס (באנגלית: Douglas Peaks) הן קבוצה של פסגות המצויות דרומית לקרחון פאלמר, בקצה הדרום מזרחי של רכס הריטג' בהרי אלזוורת' שבאנטארקטיקה.

== גאוגרפיה ==
הפסגה הגבוהה בפסגות דאגלס היא פסגת גליוצי שגובהה 1,475 מטרים מעל פני הים.

אתרים נוספים בפסגות הן:
* פסגת האדאק
* פסגת ליפרט
* קרחון פלאמר

== היסטוריה ==
=== מקור השם ===

שמן של הפסגות ניתן להם על ידי משלחת המחקר אלזוורת' מטעם אוניברסיטת מינסוטה שחקרה את הרי אלזוורת' בין השנים 1962–1963. הפסגות נקראות על שם ג'ון דאגלס, טייס מטוס דקוטה LC-47 של צי ארצות הברית, שפינה את אחד מחברי משלחת המחקר לניתוח כריתת תוספתן דחוף.

==קישורים חיצוניים==

* [https://geonames.usgs.gov/apex/f?p=gnispq:5:::NO::P5_ANTAR_ID:4027 פסגות דאגלס] באתר הסקר הגאולוגי של ארצות הברית
* [http://www.geonames.org/6632309/douglas-peaks.html תצלום לוויין של פסגות דאגלס]
* [https://data.aad.gov.au/aadc/gaz/scar/search_names_action.cfm?search_text=3819&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR פסגות דאגלס] באתר גאזט SCAR - הגאזט האנטארקטי של ממשלת אוסטרליה

==הערות שוליים==

דאגלס, פסגות
קטגוריה:ערכים עם קואורדינטות
אווה שלוס

אווה שלוס (באנגלית: Eva Schloss; נולדה ב-11 במאי 1929) היא סופרת יהודייה ניצולת שואה המתגוררת כיום בבריטניה. היא בתו המאומצת של אוטו פרנק, אביה של אנה פרנק.

==ביוגרפיה==
אווה שלוס נולדה בווינה, אוסטריה. הוריה היו אריך ואלפרידה גירינגר. בעקבות האנשלוס, היגרה משפחתה לבלגיה, ובהמשך התיישבה באמסטרדם שבהולנד. באמסטרדם הכירה משפחת גירינגראת משפחת פרנק, ואווה התיידדה עם הבת הצעירה במשפחה, אנה פרנק, אם כי הן לא היו חברות קרובות.

ב-1940 נכבשה הולנד בידי הוורמאכט, ובמאי 1944 נשלחה כל משפחת גירינגר למחנה אושוויץ. אביה ואחיה נספו במחנה, אולם אווה ואמה שרדו ושוחררו בידי כוחות הצבא האדום.

ב-1945. הן חזרו לאמסטרדם, שם השלימה אווה את השכלתה ולאחר מכן למדה אמנות באוניברסיטת אמסטרדם. בנובמבר 1953 נישאה אמה לאוטו פרנק, אשר שכל את אשתו אדית ובנותיו מרגוט ואנה בשואה. הזוג עבר להתגורר בבזל.

שלוס פרסמה ארבעה ספרים על חוויותיה בשואה ומרצה על כך במוסדות חינוך. על פועלה להנצחת השואה, קיבלה בשנת 2001 תואר דוקטור לשם כבוד מאוניברסיטת נורת'מבריה, ועיטור של חברה במסדר האימפריה הבריטית. המחזאי האמריקאי ג'יימס סטיל שילב את סיפוריה במחזה "And Then They Came for Me" (ואז הם באו בשבילי).

היא נמנתה בין מייסדי הסניף הבריטי של קרן אנה פרנק. במהלך סכסוך בין הקרן לבית אנה פרנק בשאלת הבעלות על יומניה המקוריים של אנה, התערבה שלוס לטובת הקרן בטענה שבית אנה פרנק הפך לאתר פולחן נטול הקשר. היא טענה שאביה החורג, אביה של אנה, לא היה מסכים שהמסמכים יוצגו באופן ציבורי, וכיוון שלא היה דתי גם לא רצה להציג את סיפורה של בתו באופן מיוחד כ"סיפורה של נערה יהודייה".

אווה נישאה ב-1952 לצבי שלוס, ישראלי לשעבר, אותו פגשה במהלך לימודיה בלונדון. נולדו להם שלושה ילדים ולהם נכדים ונינים רבים באנגליה. צבי נפטר ב-2016. שלוס מתגוררת בלונדון.

==ספריה==
אוה שלוס, ילדות אחרת: מסע החיים של אווה, יד ושם, 2001.
<div style="direction: ltr;">
* Eva's Story
* The Promise
* After Auschwitz
* Hell and Back
</div>

==קישורים חיצוניים==

* 
* 

==הערות שוליים==

קטגוריה:סופרות יהודיות בריטיות
קטגוריה:ילדים בשואה: הולנד
קטגוריה:אסירים במחנה הריכוז אושוויץ
קטגוריה:ניצולות השואה
קטגוריה:בוגרות אוניברסיטת אמסטרדם
קטגוריה:בוגרי אוניברסיטת אמסטרדם
קטגוריה:חברים במסדר האימפריה הבריטית
קטגוריה:אישים שקשורים לאנה פרנק
קטגוריה:בריטיות שנולדו ב-1929
פסגת דאגלס

פסגת דאגלס (באנגלית: Douglas Peak) היא פסגה שגובהה 1,525 מטרים מעל פני הים, המצוייה 20 קילומטרים דרומית מערבית להר קודרינגטון, ו-15 קילומטרים מזרחית להר מאר שבאנטארקטיקה.

==היסטוריה ומקור השם==

הפסגה התגלתה בינואר 1930 על ידי משלחת החקר הבריטית, אוסטרלית וניו זילנדית לאנטארקטיקה שבראשה עמד סר דאגלס מוסון. הפסגה נקראת על שם סגן א. דאגלס  (E. Douglas), איש חיל האוויר המלכותי האוסטרלי, שהיה טייס משלחת החקר.

==קישורים חיצוניים==

* [https://geonames.usgs.gov/apex/f?p=gnispq:5:::NO::P5_ANTAR_ID:4026 פסגת דאגלס] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=3818&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR פסגת דאגלס] באתר גאזט SCAR - הגאזט האנטארקטי של ממשלת אוסטרליה
* [http://www.geonames.org/6632308/douglas-peak.html תצלום לוויין של פסגת דאגלס]

==הערות שוליים==

דאגלס, פסגת
קטגוריה:ערכים עם קואורדינטות
נינה בן-עמי

נינה בן-עמי (נולדה ב-1970) היא דיפלומטית ישראלית.

==ביוגרפיה==
בן-עמי נולדה בהודו וגדלה בארצות הברית, בת להורים יהודים קונסרבטיבים, עובדי מחלקת המדינה של ארצות הברית. סיימה תואר ראשון ביחסים בינלאומיים ולימודי המזרח התיכון באוניברסיטת פרינסטון וזכתה במלגת פולברייט.

ב-1992 עלתה לישראל וסיימה תואר שני בגאוגרפיה מאוניברסיטת חיפה. 

ב-1998 סיימה קורס הצוערים של משרד החוץ ובתפקידה הראשון שימשה מזכיר שני בשגרירות ישראל בחוף השנהב. בהמשך שירותה במשרד החוץ שימשה קונסול ישראל במונטריאול, עבדה בדסק צפון אמריקה, כיהנה כדוברת שגרירות ישראל בצרפת, סגנית מנהל מחלקת זכויות האדם ויועצת מדינית לשר החוץ אביגדור ליברמן. 

באוגוסט 2014 מונתה לשגרירת ישראל באורוגוואי. כיהנה בתפקיד עד 2018. 

בן-עמי נשואה לליאור ואם לשלוש בנות. בתקופת שהותה בחוף השנהב לקה בן זוגה בתסמונת גייאן-בארה לאחר שתיית מים מזוהמים ונותר משותק.

==קישורים חיצוניים==
*[http://embassies.gov.il/montevideo/NewsAndEvents/Pages/Entrevista-Nina-Ben-Ami.aspx "Mi campo de batalla es la diplomacia"], ריאיון עם נינה בן-עמי, 17 בדצמבר 2014 באתר שגרירות ישראל באורוגוואי 
==הערות שוליים==

קטגוריה:שגרירי ישראל באורוגוואי
קטגוריה:שגרירות ישראל
קטגוריה:עולות בשנות ה-1990
קטגוריה:עולים בשנות ה-1990
קטגוריה:ישראליות ילידות הודו
קטגוריה:ישראלים ילידי הודו
קטגוריה:בוגרות אוניברסיטת פרינסטון
קטגוריה:בוגרי אוניברסיטת פרינסטון
קטגוריה:ישראליות שנולדו ב-1970
קטגוריה:ישראלים שנולדו ב-1970
זעמן אלמוגי

זעמן מהמין Lampropeltis polyzona
[[זעמן מלכותי מצוי.]]
זַעֲמָן אַלְמֻגִּי (שם מדעי: Lampropeltis) הוא סוג של נחשים מנחשי העולם החדש ממשפחת הזעמניים שכוללת גם נחשי חלב ועוד ארבעה מינים אחרים.

הזעמן האלמוגי איננו ארסי, ולעיתים ניזון מנחשים אחרים בסך הכל מוכרים כ-45 תת-מינים.

חלק גדול מהמינים של זעמן אלמוגי מחקה מינים של הפתנים האמריקאים פתני אלמוגים ומחקה את צבעיהם כדי להרתיע טורפים. בארצות הברית רווח המשפט Red on black, friend of Jack; Red on yellow, kill a fellow שמסייע להבחין ביניהם. רצועה אדומה על רקע שחור - זעמן, רצועה אדומה על רקע צהוב - פתן אלמוגי, אם כי הוא פחות יעיל לקביעה של מינים ארסיים אחרים כמו נחש אלמוגים אריזוני.

נחשים אלה חיים מדרום קנדה ועד לאקוודור במגוון בתי גידול. הם טורפים על ידי מחיצה של קורבנם בדומה לנחשי חנק. הטרף כולל לטאות, מכרסמים, עופות וביצים אך בעיקר נחשים אחרים לרבות ארסיים. הם יאכלו אפילו את הפתנים שהם מחקים.

== אזור מוצא וזיהוי ==
מיני זעמנים אלמוגיים מאכלסים את יבשת אמריקה מדרום-מזרח קנדה לדרום אקוודור. המינים מתבדלים אחד מהשני בגודלם וצבעם לדוגמה: זעמן אלמוגי אדום מגיע לאורך של 40–50 סנטימטרים ולעומתו זעמן מלכותי מצוי יכול להגיע גם ל-1.8 מטרים ובשאר המינים חלקם חומים נוטים לשחור ואחרים בכלל בגוונים של לבן, צהוב, אדום, אפור וסגול. לכל מין יש את צבעו ודוגמתו.

== טקסונומיה ==
הטקסונומיה של סוג נחשים זה מורכבת ולא סופית עקב מחלוקות של מקורות שונים, הכלאת מינים מאזורים קרובים וחילוקי דעות לגבי מינים ותת-מינים.

== התנהגות ותזונה ==
זעמני אלמוגים הורגים את טרפם בחניקה, והם נוטים להיות די סתגלנים בתזונה שלהם. הם אוכלים לטאות, מכרסמים, ציפורים וביצים. בנוסף לזה הם גם אוכלים נחשים אחרים, והם חסינים לארס של נחשים מאזורם.

נחשים כמו זעמן קליפורני (Lampropeltis californiae) בדומה לפיתונים וכרכנים יכולים להפעיל לחץ כפול מגודל גופם בזמן החניקה.

== טורפים ==
הזעמן האלמוג נטרף על ידי בעלי חוליות גדולים דוגמת עופות דורסים, ולעיתים על ידי טרנטולות.

==מינים==
*זעמן חלבי הונדורי 
*זעמן אלמוגי אפור-פסים 
*זעמן חלבי מקסיקני 
*זעמן מלכותי קליפורני (Lampropeltis californiae)
*זעמן אלמוגי צהוב-בטן (Lampropeltis calligaster) 
* Lampropeltis catalinensis
* זעמן אלמוגי אדום (Lampropeltis elapsoides)
* Lampropeltis extenuata
*זעמן חלבי מישורי (Lampropeltis gentilis)
* זעמן מלכותי מצוי (Lampropeltis getula)
*זעמן אלמוגי דוראנגו (Lampropeltis greeri)
*זעמן אלמוגי מנומר (Lampropeltis holbrooki)
*זעמן אלמוגי צ'יוואווה (Lampropeltis knoblochi)
*זעמן אלמוגי וריבאל (Lampropeltis leonis) 
*זעמן אלמוגי מקסיקני (Lampropeltis mexicana)
*זעמן חלבי אקוודורי (Lampropeltis micropholis)
*זעמן אלמוגי שחור (Lampropeltis nigra)
*זעמן חלבי מרכז אמריקאי (Lampropeltis polyzona)
*זעמן אלמוגי הררי (Lampropeltis pyromelana)
*זעמן אלמוגי רות'וון (Lampropeltis ruthveni)
*זעמן אלמוגי מדברי (Lampropeltis splendida)
*זעמן אלמוגי ארגמני (Lampropeltis triangulum)
* Lampropeltis webbi

==קישורים חיצוניים==

* 

== הערות שוליים ==

קטגוריה:בעלי חיים שתוארו ב-1843
קטגוריה:טקסונים שתוארו בידי לאופולד פיטזינגר
קטגוריה:זעמניים
פתנים

[[פתן חום מזרחי]]
[[ממבה שחורה]]
[[קוברת יערות.]]
פתנים (שם מדעי: Elapinae) היא תת-משפחה במשפחת הפתניים בה מרבית הסוגים במשפחה למעט בני תת-משפחת פתני הים (Hydrophiinae).

אלו הנחשים הארסיים בעולם. הקטלני מביניהם הוא טאיפן פנים יבשתי שארסו יכול להרוג 230 אנשים בוגרים וישנם עוד מינים רבים שארסם יכול להרוג במהירות. בקבוצה נמצא גם הנחש הארסי הארוך ביותר - רב פתן מלכותי שיכול להגיע לאורך של 6 מ'.

מינים אלה בעל ראש מרובע, הם ארוכים וחיים באזורים טרופיים וחמימים. לכולם שיני ארס קטלניים העוזרים להם להרוג את טרפם ולעיתים נדירות להתגונן מטורפים. אצל הקוברות היורקות ישנה יכולת לא רגילה לירוק את הארס מעבר לשיניים על מנת לעוור טורפים. קוברות אחרות מתגוננות על ידי ניפוח של צווארם לצורת עטרה מרשימה והם מתמתחים כלפי מעלה.

הם חיים באפריקה, דרום אסיה ואוסטרליה וכלל לא מצויים באירופה. הם נדירים באמריקה אך כוללים סוג אחד - פתן אלמוגי, שלמרות שמו לא שייך לקבוצת פתני הים.

בישראל יש מין אחד מקבוצה זו - פתן שחור מצוי.

==סוגים==
{|
|
* פתן המוות (Acanthophis) - בו 7 מינים.
* Aspidelaps - בו 2 מינים.
* Aspidomorphus - בו 3 מינים.
* Austrelaps - בו 3 מינים.
* Boulengerina - בו 2 מינים.
* קרייט (Bungarus) - בו 12 מינים.
* Cacophis - בו 4 מינים.
* Calliophis - בו 8 מינים, ביניהם פתן אלמוגי כחול מלאי.
* פתן גמד (Demansia) - בו 9 מינים.
* ממבה (Dendroaspis) - בו 4 מינים.
* Denisonia - בו 2 מינים.
* Drysdalia - בו 3 מינים.
* מין יחיד - נחש בארדיק (Echiopsis curta).
* מין יחיד - נחש קצר-אף (Elapognathus minor).
* Elapsoidea - בו 10 מינים.
* Furina - בו 5 מינים.
* מין יחיד - קוברה טבעתית (Hemachatus haemachatus).
* Hemiaspis - בו 2 מינים.
* Hemibungarus - בו 3 מינים.
* מין יחיד - ארלקינו מפוספס (Homoroselaps dorsalis).
* Hoplocephalus - בו 3 מינים.
* Leptomicrurus - בו 4 מינים.
|
* מין יחיד - נחש סולומונס קטן עיניים (Loveridgelaps elapoides).
* מין יחיד - נחש קטן-עין פפואני (Micropechis ikaheka).
* מין יחיד - נחש אלמוגים אריזוני (Micruroides euryxanthus).
* פתן אלמוגים (Micrurus) - בו 69 מינים.
* קוברה (Naja) - בו 23 מינים.
* מין יחיד נחש נמרי (Notechis scutatus).
* מין יחיד - נחש פיג'י (Ogmodon vitianus).
* מין יחיד - רב פתן מלכותי (Ophiophagus hannah).
* טאיפן (Oxyuranus) - בו 3 מינים.
* מין יחיד - נחש רב-רצועות (Paranaja multifasciata).
* מין יחיד - נחש אגם קרונין (Paroplocephalus atriceps).
*פתן אפעי (Pseudechis) - בו 7 מינים.
* Pseudohaje - בו 2 מינים.
* פתן חום (Pseudonaja) - בו 8 מינים.
* Rhinoplocephalus - בו 6 מינים.
* מין יחיד - נחש אלמוגים סולומונסי (Salomonelaps par).
* Simoselaps - בו 13 מינים.
* Sinomicrurus - בו 5 מינים.
* Suta - בו 10 מינים.
* Toxicocalamus - בו 11 מינים.
* Tropidechis - בו 2 מינים.
* Vermicella - בו 5 מינים.
*פתן שחור (Walterinnesia) - בו 2 מינים.
|
|}

==קישורים חיצוניים==

קטגוריה:פתניים
מיצובישי פאג'רו מיני

מיצובישי פאג'רו מיני (ביפנית: 三菱・パジェロミニ, באנגלית: Mitsubishi Pajero Mini), הוא SUV קטן, בעל הנעה כפולה 4x4, מתוצרת התאגיד הרב-לאומי מיצובישי מוטורס היפני, אשר יוצרה בין השנים 1988–2013.

ביפן "מיצובישי פאג'רו מיני" שייך לסדרת המכוניות המוגדרת כ-"Kei-Car".

==נתונים==
* הנעה כפולה: 4WD.
* 3 דלתות.
* 4 מושבים.
* ממאי 1997 כל הדגמים צוידו בבלמי דיסק.

==דורות==
* דור ראשון - קוד דגם "H51/56A", (יוצר בין השנים 1988–1994).
* דור שני - קוד דגם "(H53/58A ", (יוצר בין השנים 1998–2013)

==ייצור==

== תמונות ==
<gallery mode="packed" heights="120">
קובץ:Mitsubishi Pajero Mini 009.JPG | "מיצובישי פאג'רו מיני", דור ראשון
קובץ:Mitsubishi Pajero Mini 201.JPG | "מיצובישי פאג'רו מיני", דור שני
קובץ:PajeroMini2ndinterior.jpg | "מיצובישי פאג'רו מיני", דור שני - מבט לתא הנהג ולוח מחוונים
</gallery>

==ראו גם==
* מיצובישי פאג'רו ג'וניור
* מיצובישי פאג'רו iO
* מיצובישי פאג'רו אבולושן

==לקריאה נוספת==
* [https://www.google.co.il/search?q=Mitsubishi+Pajero+Mini&tbm=isch&source=iu&ictx=1&fir=vkKoqy16JJgeCM%253A%252Cz1_JlhkFIrA8fM%252C_&usg=__v9VEtaMNhPJAhrTdawuNEeACDrs%3D&sa=X&ved=0ahUKEwj51amVmJ3ZAhVDD8AKHcJEDjgQ9QEIPTAD#imgrc=vkKoqy16JJgeCM: "מיצובישי פאג'רו מיני" - תמונות]
* [http://www.monitor.co.ug/Business/Auto/Why-does-the-small-engine--650cc--of-my-Pajero/688614-2098490-u5wuatz/index.html מדוע "מיצובישי פאג'רו מיני", שנת 1995 צורך כמות לא מבוטלת של דלק? monitor.co.ug/Business/Auto/Why-does-the-small-engine--650cc--of-my-Pajero]

==קישורים חיצוניים==

==הערות שוליים==

קטגוריה:רכבי שטח קטנים
קטגוריה:דגמי מכוניות שהושקו ב-1994
קטגוריה:כלי רכב יפניים
פאג'רו מיני
עין א-סולטאן

מחנה הפליטים עין א-סולטאן (בערבית: مخيّم عين سلطان; תעתיק מדויק: מֻחַ'יַّם עין סלטאן) הוא כפר ומחנה פליטים פלסטינים במחוז יריחו, שבמזרח השומרון. הוא ממוקם בבקעת הירדן, הנמצאת כקילומטר אחד צפונית מערבית ליריחו, סמוך למעיין אלישע.

במקום הייתה אוכלוסייה של מעל 1,469 תושבים באמצע שנת 2006, ובשנת 2005 היו 1,732 פליטים רשומים במחנה. בשנת 1997 היוו הפליטים 81% מהאוכלוסייה. מחנה הפליטים הוקם בשנת 1948, על 870 דונמים של אדמה מתחת לקרנטל.

ערב מלחמת ששת הימים ב-1967 היה המחנה מאוכלס בכ-20 אלף פליטים. במהלך הלחימה ברחו רוב הפליטים לירדן.
==קישורים חיצוניים==

* [http://www.unrwa.org/tags.php?tag_id=35 Ein el-Sultan], articles from UNWRA
* [http://vprofile.arij.org/jericho/pdfs/factsheet/'Ein%20as%20Sultan%20Camp_FS_EN.pdf 'Ein as Sultan Camp (Fact Sheet)], ARIJ
* [http://vprofile.arij.org/jericho/pdfs/vprofile/'Ein%20as%20Sultan_En_FINAL.pdf 'Ein as Sultan Camp Profile], ARIJ
* [http://vprofile.arij.org/jericho/images/english/'Ein-as-sultan-Camp._ap_en.jpg 'Ein as Sultan aerial photo], ARIJ
* [http://vprofile.arij.org/jericho/pdfs/needsfordevelopment/'Ein%20as%20Sultan%20Camp_N_EN.pdf Locality Development Priorities and Needs in 'Ein as Sultan Camp], ARIJ

קטגוריה:נפת יריחו
קטגוריה:הרשות הפלסטינית: יישובים
קטגוריה:מחנות פליטים פלסטיניים ביהודה ושומרון
קטגוריה:יישובים שהוקמו ב-1948
סוזוקי לפין

סוזוקי לפין (ביפנית: スズキ・アルトラパン, באנגלית: Suzuki Lapin) היא מכונית סופרמיני, 5 דלתות, האצ'בק, מתוצרת יצרנית הרכב היפנית סוזוקי מוטור אשר מיוצרת משנת 2002 ועד היום.

דגם ה"סוזוקי לפין" קרוי גם "Suzuki Alto Lapin".

ביפן "סוזוקי לפין" שייכת לסדרת המכוניות המוגדרת כ-"Kei-Car".

==דורות "סוזוקי לפין"==

===דור ראשון===
* דור ראשון - קוד דגם "HE21S" (יוצר בין השנים 2002-2008)
* דגמים: "G","X" ,"X2".
* דגמים נוספים מספטמבר 2003: "SS" ,"L".

===דור שני===
* דור שני - קוד דגם "HE22S" (יוצר בין השנים 2008-20015)
* דגמים: "G", "X", "T" ,"T L package".

===דור שלישי===
* דור שלישי - קוד דגם "HE33S" (מיוצר משנת 2015 עד היום)
* בדור השלישי, בהתבסס על העובדה כי נשים צעירות היו במרכז הרכישה, השיקה "סוזוקי מוטור" את "קבוצת עבודה לנשים" המורכבת מתכנון מוצר פנימי ותכנון טכני, תכנון ושיווק. קבוצת הנשים העובדת הייתה מעורבת בכל שלב של ההתפתחות, של הדגם.
* צבעי "גוף רכב" נוספים: ורוד פרל מתכתי, בז' מתכתי, מנטה צרפתית פרל מתכתי, ושיפון שנהב מתכתי.

== תמונות ==
<gallery mode="packed" heights="140">
קובץ:Suzuki Altolapin SS.jpg | "סוזוקי לפין" - דור ראשון
קובץ:Suzuki Alto Lapin SS rear.jpg | "סוזוקי לפין" - דור ראשון
קובץ:1st generation Suzuki Alto Lapin interior.jpg | "סוזוקי לפין" - דור ראשון, מבט לתא הנהג
</gallery>

<gallery mode="packed" heights="120">
קובץ:Suzuki Alto Lapin 202.JPG | "סוזוקי לפין" - דור שני
קובץ:AltoLapin2ndinterior.jpg | "סוזוקי לפין" - דור שני, מבט לתא הנהג
קובץ:Osaka Auto Messe 2016 (210) - Lapin the SAN.jpg | "סוזוקי לפין" - דור שני
קובץ:AltoLapin2nd.jpg | "סוזוקי לפין" - דור שני
</gallery>

<gallery mode="packed" heights="140">
קובץ:Suzuki ALTO Lapin X (HE33S) front.JPG | "סוזוקי לפין" - דור שלישי
קובץ:Suzuki ALTO Lapin X (HE33S) rear.JPG | "סוזוקי לפין" - דור שלישי
קובץ:Suzuki ALTO Lapin S (DBA-HE33S) rear.JPG | "סוזוקי לפין" - דור שלישי
</gallery>

==קישורים חיצוניים==

* 
* 
* 

==הערות שוליים==

קטגוריה:מכוניות סופרמיני
קטגוריה:דגמי מכוניות שהושקו ב-2002
לפין
קטגוריה:כלי רכב יפניים
קטגוריה:כלי רכב מסוג קיי
החלטה 462 של מועצת הביטחון של האו"ם

החלטה 462 של מועצת הביטחון של האו"ם היא החלטה של מועצת הביטחון של האו"ם שהתקבלה ב-9 בינואר 1980, על ידי מועצת הביטחון של האומות המאוחדות.

ההחלטה דנה בפלישה הסובייטית לאפגניסטן. כיומיים קודם לכן, הטילה ברית המועצות וטו על הצעה קודמת בנושא זה. במהלך הדיונים על ההצעה, הדגישו כמה מחברות המועצה את האופי החמור של המצב וכי הוא מצדיק דיון בעצרת הכללית של האומות המאוחדות.

ההצעה התקבלה לבסוף עם רוב של 12 חברות ולמרות התנגדות של ברית המועצות וגרמניה המזרחית. כמו כן, זמביה נמנעה. בעקבות זאת, התכנסה העצרת הכללית של האומות המאוחדות לדיון החירום השישי שלה.

==ראו גם==
* המלחמה הקרה

==קישורים חיצוניים==
*[https://undocs.org/S/RES/462(1980) נוסח ההחלטה]

==הערות שוליים==

462
462
462
קטגוריה:מלחמת אפגניסטן (ברית המועצות)
ביר סוויר

חוף מיאמי בביר סוויר - מצפון לדרום
חוף מיאמי בביר סוויר - מדרום לצפון
ביר סוויר היא רצועת חוף הנמצאת כ-30 קילומטרים דרומית לעיירה טאבה, בחצי האי סיני שבמצרים. זהו אחד מאזורי התיירות הפופולריים ביותר בחצי האי סיני, בפרט בקרב מטיילים ונופשים ישראלים.

==מאפיינים==
האזור נחשב לנאת מדבר שבשטחה נובעים מקורות מים מתוקים רבים בצורה של בארות, המאפשרים לצמחייה רבה לפרוח במקום, בעיקר עצי דקל ושיטה. מקורות המים מאפשרים גם קיומם של חיים ומשמשים להשקיית העדרים העוברים במקום וכמי שתייה לתושבי השבטים המקומיים.

רצועת החוף של ביר סוויר מרוחקת כ-300 מטרים מהכביש המשתרע לאורך חופי חצי האי סיני ומשני צידיה קיימים שני מפרצים קטנים שנוצרו על ידי שברי קרקע. מפרצים אלה משופעים באבני חול אדמוניות וסלעי גיר וחוואר שהם תוצאה של הצפות חוזרות ונשנות שהתרחשו באזור ביר סוויר.

בעבר הרחוק שימש האזור כנתיב להברחת סחורות למצרים, כאשר המבריחים מנצלים את הטופוגרפיה הנוחה המאופיינת בוואדיות רחבים ונוחים למעבר ובאזורי עגינה נוחים. המקומיים שחיו באזור ביר-סוויר שימשו כבלדרים של הסחורה.

==תיירות==
רצועת החוף של ביר סוויר נחשבת לאחת הפופולריות בקרב נופשים ישראלים, בעיקר משום קרבתה היחסית לגבול והעובדה כי היא מאופיינת בחול רך ונעים. הרצועה משופעת במתחמי אירוח הנמצאים על החוף ובהם בקתות וחושות ללינה. עיקר הנופשים באזור זה הם צעירים, ברובם ישראלים.

התיירות במקום נפגעה קשות לאחר מתקפת הטרור בסיני בשנת 2004, ועוד יותר לאחר המהפכה במצרים בשנת 2011, אולם בתקופת החגים של שנת 2016 נרשמה התאוששות וזינוק במספר הישראלים שנכנסו לסיני, ובקיץ 2017 אף גדל שיעור התיירים הנכנסים לסיני מישראל ב-54% בהשוואה לתקופה המקבילה ב-2016.

==ראו גם==
* ראס א-שטן

==לקריאה נוספת==
* מתיו טיג, סיני - חלום ושברו - מרירות המולידה טרור רוחשת בקרב שבטי הבדואים בחצי האי סיני, נשיונל ג'יאוגרפיק, גיליון 130, מארס 2009

==הערות שוליים==

קטגוריה:סיני: גאוגרפיה
Bolwell Nagari

Bolwell Nagari (באנגלית: Bolwell Nagari) היא מכונית ספורט מתוצרת יצרנית מכוניות הספורט Bolwell האוסטרלית אשר יוצרה בין השנים 1970–1974 (הדגם קרוי "Bolwell Mk VIII Nagari") ומשנת 2009 עד היום (הדגם קרוי "Bolwell Mk X Nagari").

תאוצת דגם "Bolwell Mk X Nagari" בין 0 - 100 קמ"ש היא 4.0 שניות.

==תצורות "Bolwell Nagari"==
* 2 דלתות - קופה
* 2 דלתות - קבריולה

==דגמי "Bolwell Nagari"==
* דור ראשון - "Bolwell Mk VIII Nagari" (יוצר בין השנים 1970 - 1974)
* דור שני - "Bolwell Mk X Nagari" (מיוצר משנת 2009 עד היום)

==דגם "Bolwell Mk VIII Nagari" (דור ראשון)==
* 2 דלתות
* 2 מושבים
* מערכת היגוי - מיצרנית נרכב הבריטית "אוסטין"
==דגם "Mk X Nagari" (דור שני)==
* 2 דלתות
* 2 מושבים
* הוצג לראשונה בתערוכת המכוניות הבינלאומית בסידני בשנת 2008
* מנוע מרכזי
* גוף ה "Mk X Nagari" עשוי מסיבי פחמן מחוזק פולימר

== תמונות ==
<gallery mode="packed" heights="120">
קובץ:1972 Bolwell Nagari Convertible (8544889201).jpg | דגם "Bolwell Nagari", שנת 1972 - קבריולט
קובץ:Bolwell Nagari (14792341560).jpg | דגם "Bolwell Nagari"
קובץ:1972 Bolwell Nagari Mk VIII Convertible (17086871630).jpg | דגם "Bolwell Nagari", שנת 1972 - קבריולט
קובץ:1970 Bolwell Nagari coupe (6108644064).jpg | דגם "Bolwell Nagari", שנת 1970
קובץ:Red bolwell nagari (interior).jpg | דגם "Bolwell Nagari" - מבט לתא הנהג
קובץ:1973 Bolwell Nagari (21452324082).jpg | דגם "Bolwell Nagari", שנת 1973
</gallery>

<gallery mode="packed" heights="140">
קובץ:Bolwell Nagari rear.jpg | דגם "Bolwell Nagari" - דור שני
קובץ:Bolwell ngari interior.jpg | דגם "Bolwell Nagari" - דור שני
</gallery>

==קישורים חיצוניים==

* (דור ראשון)
* (דור שני)

==הערות שוליים==

קטגוריה:מכוניות ספורט
קטגוריה:מכוניות קופה
קטגוריה:מכוניות קבריולה
קטגוריה:מכוניות עשויות סיבי פחמן
קטגוריה:דגמי מכוניות שהושקו ב-1970
קטגוריה:כלי רכב המיוצרים באוסטרליה
קטגוריה:מכוניות מנוע מרכזי
טיסה 703 של סראטוב איירליינס

התרסקות טיסה 703 של סראטוב איירליינס אירעה ב-11 בפברואר 2018. דקות ספורות לאחר המראת המטוס של חברת סראטוב איירליינס מדגם אנטונוב An-148 מנמל התעופה הבינלאומי דומודדובו במוסקבה, אבד הקשר עמו, והתברר כי המטוס התרסק כשעל סיפונו 65 נוסעים ו-6 אנשי צוות.

== המטוס ==
מטוס האנטונוב An-148 שהתרסק היה רשום במשרד התחבורה של רוסיה תחת מספר הזנב RA-61704 וסדרת 27015040004. המטוס טס מאז שנת 2010 בשירות חברת התעופה רוסיה, והועבר לחברת התעופה הרוסית סראטוב איירליינס ב-8 בפברואר 2017.

המטוס היה מעורב בשתי תקריות לפני ההתרסקות: ב-28 ביולי 2013 אחד ממנועיו כבה בגלל קצר חשמלי, וב-23 באוגוסט 2013 הגלגל הקדמי כשל בזמן המראה.

== הטיסה ==
המטוס התרסק ליד הכפרים ארגונובו וסטפנובסקויה במחוז ראמנסקויה, מוסקבה. התקרית אירעה כשש דקות לאחר ההמראה מנמל התעופה הבינלאומי דומודדובו, בדרך לנמל התעופה אורסק. יותר מ-60 מהנוסעים היו תושבי מחוז אורנבורג. אחת הקופסאות השחורות של המטוס נמצאה. לפי מקור בחקירה, כמה דקות לפני שהמטוס התרסק הקפטן דיווח למגדל הפיקוח על תקלה שבעקבותיה הוא נאלץ לבצע נחיתת חירום בז'וקובסקי. עדי ראייה דיווחו כי ראו את המטוס עולה בלהבות בעת ההתרסקות.

זוהי התאונה הראשונה של מטוס מסחרי שנהרגו בה אנשים לאחר יותר משנה ללא הרוגים.

== חקירת ההתרסקות ==
על חקירת ההתרסקות אחראית ועדת התעופה הבין-מדינתית וגוף החקירות הפדרלי, ועדת החקירות של הפדרציה הרוסית.

לפי דיווחים מוקדמים שהוכחשו בידי גורמי החקירה, התנגש המטוס באוויר במסוק של דואר רוסיה שהתקרב לנחיתה בנמל התעופה הבינלאומי ז'וקובסקי.

==קישורים חיצוניים==

* 
* 

==הערות שוליים==

סראטוב איירליינס, 0703
סראטוב איירליינס, 0703
סראטוב איירליינס, 0703
סראטוב איירליינס, 0703
סראטוב איירליינס, 0703
מתן חוזז

מתן חוזז (נולד ב-12 באוגוסט 1996) הוא כדורגלן ישראלי המשחק בעמדת הקיצוני בקבוצת הפועל ירושלים מליגת העל.

==קריירה==
חוזז החל לשחק כדורגל במחלקת הנוער של מכבי תל אביב, ובעונת 2014/2015 זכה עם קבוצת הנוער של המועדון באליפות ליגת העל לנוער. בקיץ הציעה מכבי תל אביב לחוזז לחתום על חוזה ארוך טווח ולצאת להשאלה לבית"ר תל אביב רמלה, אולם הוא סירב כיוון שחשש שלא יצליח לחזור לקבוצה בעתיד. לאחר שהפסיד בבוררות שהגיש נגד הקבוצה חתם בבית"ר תל אביב רמלה מהליגה הלאומית, וב-26 באוקטובר 2015 ערך את הופעת הבכורה שלו, בניצחון 1–2 על הפועל נצרת עילית. ב-8 בינואר 2016 הבקיע את שער הבכורה שלו בקריירה, בניצחון 1–3 על מ.ס. אשדוד, ובסך הכל כבש עשרה שערים בליגה הלאומית בעונת 2015/2016.

את עונת 2016/2017 החל במכבי תל אביב, וב-31 ביולי 2016 ערך את הופעת הבכורה שלו בקבוצה הבוגרת של המועדון, בניצחון 0–1 על מכבי פתח תקווה במסגרת גביע הטוטו. עם פתיחת העונה הושאל להפועל אשקלון, וב-17 בספטמבר 2016 ערך את הופעת הבכורה שלו בליגת העל, בהפסד 0–3 לבית"ר ירושלים. ב-5 בינואר 2017 הבקיע צמד בניצחון 2–5 על מכבי יפו במסגרת גביע המדינה, וב-18 במרץ 2017 הבקיע את שער הבכורה שלו בליגת העל, בניצחון 1–4 על הפועל חיפה.

ב-25 ביוני 2017 הושאל לבני יהודה תל אביב, ובמדיה כבש שישה שערי ליגה בעונת 2017/2018. בסיום העונה שב למכבי תל אביב, אך בתחילת עונת 2018/2019 שותף במשחק ליגה אחד בלבד, ובחלון ההעברות של ינואר הושאל להפועל חיפה. בהופעת הבכורה שלו במועדון כבש שער בניצחון 4–2 על מכבי פתח תקווה, ושבוע לאחר מכן כבש שלושער בניצחון 0–4 על בני סכנין.

בעונת 2020/2021 זכה עם הקבוצה בגביע המדינה, לאחר שעלה כמחליף במחצית במשחק הגמר בו ניצחה מכבי 1–2 את הפועל תל אביב לאחר הארכה.

ב-19 ביולי 2023 הושאל להפועל ירושלים עד לסיום עונת 2023/2024.

ב-21 באוגוסט 2024 חתם בהפועל ירושלים.

== תארים ==
; מכבי תל אביב
* אליפות: 2019/2020
* גביע המדינה: 2020/2021
* אלוף האלופים: 2019/2020, 2024
* גביע הטוטו: 2020/2021

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:תל אביב-יפו: כדורגלנים
קטגוריה:כדורגלני מכבי תל אביב
קטגוריה:כדורגלני בית"ר תל אביב רמלה
קטגוריה:כדורגלני הפועל אשקלון
קטגוריה:כדורגלני בני יהודה תל אביב
קטגוריה:כדורגלני הפועל חיפה
קטגוריה:כדורגלני הפועל ירושלים
קטגוריה:בוגרי תיכון עירוני ד' (תל אביב)
קטגוריה:ישראלים שנולדו ב-1996
רוטב צרפתי

רוטב צרפתי (המכונה גם : קטלינה) הוא רוטב שמשמש בדרך כלל רוטב לסלט או לכריכים והוא מורכב מסוכר, שמן, עגבניות חומץ ופפריקה. כיום, רבים מכנים את הרוטב צרפתי כ"רוטב קטשופ" עקב צבעו האדום בוהק. במקומות רבים, לרוטב נהוג להוסיף מלח. הרוטב הצרפתי התפתח בארצות הברית בשנות החמישים, ובמקור היה מורכב מפפריקה ועגבניות וטעמו היה מתוק. כיום, הרוטב הצרפתי הוא בדרך כלל כתום.

== סוגים ==
בדרך כלל ישנם 3 סוגים של רוטב צרפתי :
* רוטב צרפתי חלבי - הרוטב מורכב מסוכר, עגבניות, חומץ ומעט חלב. סוג רוטב זה הוא מתוק ובעל צבע אדמדם.
* רוטב צרפתי אדום - הרוטב מורכב מסוכר, עגבניות, חומץ, מלח, פפריקה וקטשופ. סוג רוטב זה הוא מתוק ובעל צבע אדום.
* רוטב וינגרט - רוטב צרפתי וינגרט נמכר ביפן בלבד תחת השם רוטב צרפתי. רוטב זה מהווה לעיתים קרובות כבסיס להכנת מרינדות ועוד. רוטב זה מורכב מאותם חומרים כמו שאר סוגי הרטבים ובדומה להם יש לו טעם מתוק-חמוץ וצבע אדמדם.

== היסטוריה ==
רוטב צרפתי שימש כרוטב לסלט מאז התקופה הרומית העתיקה. בתקופה זו, היה רק סוג אחד של רוטב צרפתי שהיה מורכב מסוכר ועגבניות בלבד, בדומה לקטשופ. במאה ה-21 הומצא מגוון רחב של רטבים צרפתיים שהתפרסמו בספרי בישול רבים. ישנם מדענים המסיקים שאשתו של רותוס הצרפתית המציאה את הרוטב. ובנוסף לכך, הם מסיקים שהצרפתים במאה ה-19 שלא אהבו ירקות, המציאו את הרוטב על מנת להעשיר את טעמיהם. ביפן, הרוטב הופץ לראשונה באוקטובר 1958.

==קישורים חיצוניים==

== הערות שוליים ==

צרפתי
פסגת האדאק

פסגת האדאק (באנגלית: Hudak Peak) היא פסגה המתנשאת לגובה של 1,440 מטרים מעל פני הים, והמצוייה מדרום לקרחון פאלמר, בפסגות דאגלס ברכס הריטג' בהרי אלזוורת' שבאנטארקטיקה. 

==מקור השם==
שמה של הפסגה ניתן לה על ידי הוועדה המייעצת לשמות אנטארקטיים, בשנת 2004, והיא נקראת על שם קרטיס מ. האדאק (Curtis M. Hudak) גאולוג משלחת הרי אלזוורת' שחקרה את ההרים בין השנים 1979 - 1980, מטעם תוכנית המחקר האנטארקטית של ארצות הברית.

==קישורים חיצוניים==
* [https://geonames.usgs.gov/apex/f?p=gnispq:5:0::NO::P5_ANTAR_ID:18644 פסגת האדאק] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=17742&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR פסגת האדאק] באתר גאזט SCAR של ממשלת אוסטרליה
* [http://www.geonames.org/6629768/hudak-peak.html תצלום לוויין של פסגת האדאק]
* [https://mapcarta.com/25605214 תצלום לוויין ומידע גאוגרפי]

==הערות שוליים==

האדאק, פסגת
קטגוריה:ערכים עם קואורדינטות
תחמס אמריקאי

תחמס אמריקאי (שם מדעי: Chordeiles minor) הוא מין עוף לילי ממשפחת התחמסיים החי בכל רחבי אמריקה הצפונית, ובחורף נודד דרומה לעבר קו המשווה ואף לאמריקה הדרומית.

== מאפיינים ==
התחמס מגיע לאורך 22–25 ס"מ, למוטת כנפיים של 51–61 ס"מ ולמשקל 55–98 גרם. הוא בעל פלומה עבה אפורה מנוקדת בשחור המעניקה לו הסוואה יעילה בין גזעי העצים. תוחלת חייו מגיעה ל-4–5 שנים בטבע.

לתחמס ראש גדול עם מקור קטן, אך לסת רחבה. הוא בעל עיניים גדולות בעלי תאורת לילה. הכנפיים מחודדות והזנב מפוצל בקצהו. מין זה הוא היחידי במשפחתו החי בחלקים הצפוניים של אמריקה הצפונית, ובחורפים הוא נודד דרומה עד לקו המשווה ואף לאמריקה הדרומית.

התחמסים חיים בכל מקום חיות לרבות ביערות, ביצות, ערבות, פרריות, סוואנות ואף במדבריות ובקרבת החוף. להקות של תחמסים מעופפים יחדיו מעל הערים כאשר יש שפע של חרקים. השערת העבר כי התחמסים נוהגים להיכנס לתרדמת חורף התבררה כשגויה.

== מיון ==
לתחמס תשעה תת-מינים:
* C. m. panamensis
* C. m. neotropicalis
* C. m. howelli
* C. m. hesperis
* C. m. aserriensis
* C. m. chapmani
* C. m. sennetti
* C. m. henryi
* C. m. minor

==קישורים חיצוניים==

* 

==הערות שוליים==

קטגוריה:טקסונים שתוארו בידי יוהאן ריינהולד פורסטר
קטגוריה:תחמסיים
קטגוריה:ארצות הברית: עופות
קטגוריה:קנדה: עופות
קטגוריה:ברזיל: עופות
קטגוריה:איי בהאמה: עופות
קטגוריה:בעלי חיים שתוארו ב-1771
יותם ברגר

יותם ברגר (יליד 1994) הוא עיתונאי ומשפטן ישראלי. שימש כתב "הארץ" בשטחים.

== ביוגרפיה ==
ברגר נולד ב־1994. הוא למד בבית הספר התיכון ליד האוניברסיטה. בשנותיו בתיכון כתב במגזין מעריב לנוער טור שבועי. כן היה חבר תנועת "חלום ומעשה", המאגדת בני נוער התומכים בתנועת שלום עכשיו. בסיום לימודיו גויס לגלי צה"ל שם שימש ככתב בירושלים ובדסק הפוליטי. לאחר שימש כתב גלי צה"ל לענייני כלכלה.

בסוף 2015 מונה לתפקיד כתב "הארץ" בשטחים ובכך החליף את חיים לוינסון בתפקידו.

ב"הארץ" הרבה ברגר לעסוק בסוגיות הקשורות בבניית התנחלויות ובקרקעות בשטחי יהודה ושומרון. הוא פרסם מספר תחקירים העוסקים במימון גופי ימין כאמנה ורגבים, באלימות כנגד פלסטינים וכוחות הביטחון ובהפרת זכויות של פעילי ימין בחקירות בשירות הביטחון הכללי.

ב־2016 פרסם תחקיר בנוגע למבקר תלונות נחקרים בשב"כ, ולפיו מעולם לא פתח הגוף בחקירה כנגד איש שב"כ. ב־2018 פרסם כי נפתחה חקירה כזו לראשונה.

בתחילת 2018 פרסם ברגר אירועים רבים המתעדים תקיפות אלימות מצד אזרחים ישראלים כלפי פלסטינים, בהם נוכחים גם חיילי צה"ל שאינם פועלים על מנת למנוע את הפגיעה. מקרים אלו לא נחקרים ואיש לא נעצר. ברגר מציין כי החיילים מחויבים להגן על הפלסטינים וקיים נוהל אוגדה המקנה להם סמכות לעכב את הפוגעים עד שתבוא המשטרה, אך הם אינם עושים זאת.

ב-2019 הודיע על עזיבתו את העיתון לצורך התמחות במשפטים.<ref></ref>

משנת 2022 לומד באוניברסיטת סטנפורד בתוכנית לדוקטורט. במאי 2024 כתב מסטנפורד בזמן מחאות הסטודנטים האנטי ישראליות באוניברסיטאות האמריקאיות על רקע מלחמת חרבות ברזל, מאמר מנומק נגד הפרוגרסיבים בארצות הברית, בו מסיק כי התנועה הפרוגרסיבית אינה בעלת ברית פוליטית לציונים ליברלים<ref></ref>.

== ביקורת ==
על ברגר נמתחה ביקורת על ידי חברי כנסת וכותבים ימניים מספר פעמים. קלמן ליבסקינד האשים אותו בטורים במעריב בדיווח מוטה על הנעשה במזרח ירושלים בטוריו ובין השאר דיווח כי היה פעיל בארגון התומך בשלום עכשיו. בתגובה לתחקיר שביצע על האופן בו בנה חבר הכנסת בצלאל סמוטריץ' את ביתו, הגיב סמוטריץ׳ כי ברגר הוא "כתב שמנסה לייצג הפלסטינים". לאחר פרסום ידיעה על בניה ישראלית בחברון כתב עליו חבר הכנסת לשעבר ינון מגל: "לא הבנתי מי משלם לו, הארץ או הבית הלבן".

== קישורים חיצוניים ==
* [https://www.haaretz.co.il/misc/writers/1.3021394 יותם ברגר], באתר הארץ
* [https://twitter.com/yotberg יותם ברגר], ברשת החברתית טוויטר

== הערות שוליים ==

קטגוריה:סגל הארץ
קטגוריה:חיילי גלי צה"ל
קטגוריה:בוגרי התיכון ליד האוניברסיטה
קטגוריה:ישראלים שנולדו ב-1994
סאמאנג'

סאמאנג (Samanage) היא חברת תוכנה שבסיסה במדינת קרוליינה הצפונית, החברה מפתחת תוכנה המיועדת למחלקת ה-IT בארגון, לניהול השירות בארגונים וניהול נכסי מחשוב. לחברה מעל 1,400 לקוחות ביותר מ-50 מדינות.

באפריל 2019, הודיעה חברת SolarWinds על רכישת סאמאנג' תמורת 350 מיליון דולר.

== היסטוריה ==
החברה נוסדה ב-2007 על ידי דורון גורדון.

תחילת דרכה של החברה היה בתוך החממה הציבורית קסניה, שסיפקה לה את השקעת הסיד ולאחר מכן עברה סבבי גיוס נוספים בשיתוף קרן ההון סיכון Carmel Ventures, וקרן ההון סיכון Gemini Ventures.

המוצר הראשון של החברה היה פתרון לניהול נכסי מחשוב (IT asset management) שהושק ב-2010 לאחר שלוש שנים של פיתוח ובדיקות.

ב-2011 הושק מודול ניהול השירות (service desk) לאחר פיתוח ובדיקות של שנתיים.

הפתרונות של סאמאנג' מיועדים לחברות בגדלים שונים והיא מציעה תוכנות בסיסיות הפונות לחברות קטנות לצד גרסאות משודרגות יותר שפונות לארגונים גדולים (Enterprise).

מטרת התוכנה לנהל את כל הבקשות שמגיעות ללשכת השירות ולהפנות אותן אל האנשים המתאימים תוך ניהול הטיפול בבקשה.

בנוסף, הפלטפורמה של החברה יודעת לעזור לארגון לנהל את כל הציוד במחלקת המחשוב של הארגון, אם מדובר במחשבים ניידים, שרתים, מכונות וירטואליות, סמארטפונים, טאבלטים וכו' – מי משתמש בציוד, מה הקונפיגורציה של הציוד, מתי הוא התחיל להשתמש בו, וקישור, אם צריך, לתקלות רלוונטיות בציוד.

מטה החברה יושב בצפון בצפון קרוליינה ולחברה מרכז פיתוח בנתניה.

== קישורים חיצוניים ==
* 

== הערות שוליים ==

קטגוריה:חברות תוכנה אמריקאיות
בית עווא

בית עַ֫וַּא (בערבית: بيت عوّا) היא עיירה פלסטינית במעמד של מועצה מקומית בנפת חברון, במערב חבל יהודה. העיר נמצאת 22 ק"מ מערבית לחברון ו-4 ק"מ ממערב לדורא. לפי נתוני הלשכה הפלסטינית המרכזית לסטטיסטיקה, בית עווא מנתה 8,064 תושבים נכון לשנת 2007.

במפקד 1931 של ארץ ישראל נמנתה אוכלוסיית בית עווא כחלק מדורא.

בנובמבר 1948, במהלך מלחמת העצמאות, תקפו חיילי חטיבת גבעתי את בית עווא, אידנא וחירבת סיקה. החטיבה נסוגה ללא הצלחה לכבוש את המקום. ב-19 במרץ 1949 תקפה חטיבת קרייתי את בית עווא והכפרים הסמוכים. לאחר הקרב גורשו כ-1,800 איש מן הכפר מזרחה. בשל מאמצי האו"ם התושבים הורשו בסופו של דבר לחזור.
בעקבות מלחמת העצמאות, ולאחר הסכם שביתת הנשק בין ישראל וירדן משנת 1949, עבר בית עווא לשלטון ירדני.

בשנת 1961 הייתה אוכלוסיית בית עווא 1,368.

במלחמת ששת הימים ב-1967, עברה בית עווא לשליטה ישראלית.

במפקד האוכלוסין של 1967, שנערך על ידי הרשויות הישראליות נמנו 1,468 תושבים.
אחרי מלחמת ששת הימים נהרסה בית עווא. משה דיין טען כי ההרס בוצע בהוראת קצין שביקש לגרש את התושבים, והאלוף עוזי נרקיס טען כי הוא עמד מאחורי ההוראה.

שתי החמולות הבולטות בבית עווא הן מסאלמה וסווייטי. האחרונה היגרה לאזור מא-רמת'א שבירדן.

שטחה הבנוי של העיירה הוא 470 דונם, 30% ממנו היה שייך לעיירה עוד לפני 1948; בשל קרבתה של העיירה לקו הירוק, מאות דונמים הם חלק ממדינת ישראל.

==קישורים חיצוניים==

<div class="mw-content-ltr">
* [http://www.palestineremembered.com/GeoPoints/Bayt__Awwa_2095/index.html Welcome To Bayt 'Awwa]
* Survey of Western Palestine, Map 21: [http://www.iaa-archives.org.il/zoom/zoom.aspx?folder_id=93&type_id=6&id=8383 IAA], Wikimedia commons
* [http://vprofile.arij.org/hebron/pdfs/Beit%20'Awwa.pdf Beit 'Awwa Village (Fact Sheet)], Applied Research Institute - Jerusalem (ARIJ)
* [http://vprofile.arij.org/hebron/pdfs/Beit%20'Awwa_pr_en.pdf Beit ‘Awwa Village Profile], Applied Research Institute - Jerusalem (ARIJ)
* [http://vprofile.arij.org/hebron/images/Beit%20'Awwa%20Areal%20Photo.jpg Beit 'Awwa aerial photo], Applied Research Institute - Jerusalem (ARIJ)

</div>

==הערות שוליים==

קטגוריה:נפת חברון
קטגוריה:הרשות הפלסטינית: יישובים
קטגוריה:הרי יהודה
מבט לאחור

מבט לאחור הייתה תוכנית יומית ששודרה בערוץ כאן 11 בהנחיית אורי לוי ושרון וכסלר. בכל תוכנית שודרו כתבות עבר ששודרו ברשות השידור לאורך השנים מתאריך אותו היום, בתאריך הלועזי. התוכנית עלתה בדצמבר 2017 יחד עם התוכנית "70 פנים" לציון 70 שנות עצמאות למדינת ישראל.

מיום עלייתה לאוויר סבלה התוכנית מנתוני רייטינג נמוכים שנעו בסביבות 0.5%. התוכנית שודרה בין 17:30 ל-18:00 בכל יום.

שם התוכנית הוא פרפרזה על שמה של מהדורת "מבט לחדשות" ששודרה בערוץ הראשון.

פורמט התוכנית שולב מאוחר יותר כפינה במסגרת התוכנית "שישי בחמש", גם היא בהנחיית אורי לוי ושרון וכסלר.
אורי לוי, 2017

== קישורים חיצוניים ==
*[https://www.kan.org.il/program/?catId=1202 אתר התוכנית]

== הערות שוליים ==

קטגוריה:תוכניות טלוויזיה ישראליות
קטגוריה:תוכניות טלוויזיה ישראליות שעלו לשידור בשנות ה-2010
קטגוריה:כאן 11: תוכניות וסדרות
בית אולא

בית אולא (ערבית: بيت أولا) היא עיר פלסטינית בנפת חברון, 10 ק"מ צפונית מערבית לחברון, במרכז חבל יהודה. 

== היסטוריה ==
חוקרי הקרן לחקר ארץ ישראל וגם החוקר הצרפתי ויקטור גרן הציעו לזהות את בית אולא עם היישוב המקראי בתול (יהושע ט', ד'), היישוב המקראי בתואל (דברי הימים א', ד', כ"ח-ל), והישוב "בית-אל דיהוד", שמוזכר באיכה רבה (א', מ"ה) כאחת משלוש תחנות שהציב הקיסר הרומי אדריאנוס כדי לתפוס פליטים מביתר לאחר כישלון מרד בר-כוכבא.<ref name="SWP302">Conder and Kitchener, 1883, SWP III, pp. [https://archive.org/stream/surveyofwesternp03conduoft#page/302/mode/1up 302]–303</ref><ref name=":02" />

בסקר ארכאולוגי שנערך במקום לאחר מלחמת ששת הימים לא נמצאו שרידים קדומים.<ref name=":022"></ref>

=== העת החדשה ===
ויקטור גרן ביקר בבית אולא בשנות ה-60 של המאה ה-19, וכתב כי גרים בו 500 איש. הוא ציין כי בסמוך לכפר היו גרנות עתיקות, בורות מים, מרתפים חצובים בסלע, ומטעים של תאנים ורימונים המוקפים במשוכות צבר.<ref name=":02"></ref>

במפקד 1922, שנערך על ידי שלטונות המנדט הבריטי, מנתה בית אולא 825 תושבים, כולם מוסלמים. המספר גדל במפקד אוכלוסין 1931 של ארץ ישראל ל-1,045, אשר שכנו ב-217 בתים. במפקד האחרון הוא נמנה עם חירבת בית קנון, חירבת חוואלה, וחירבת טאוואס.

בשנת 1945 מנתה אוכלוסיית בית אולא 1,310 מוסלמים, ושטח הקרקע הכולל היה 24,045 דונם אדמה, על פי סקר הכפרים 1945 בארץ ישראל מתוכם 1,324 דונם היו מטעים ואדמות השקיה, ו-8,747 היו של גידולי דגנים, ואילו 71 דונם היו שטח בנוי. 

בעקבות מלחמת העצמאות, ולאחר הסכם שביתת הנשק בין ישראל וירדן משנת 1949, עברה בית-אולא לשליטה ירדנית אשר הייתה בפועל בשנים 1948 - 1967.
בשנת 1961 הייתה אוכלוסיית בית עולא 1,677. 

מאז מלחמת ששת הימים ב-1967, בית אולא נמצא תחת שליטה ישראלית.

לפי נתוני הלשכה הפלסטינית המרכזית לסטטיסטיקה, בשנת 2007 מנתה האוכלוסייה 10,885 תושבים. 
בית אולא נמצא בשטח כולל של 22,432 דונם, מתוכם 74.5% מוגדרים כשטח B, ו-25.5% ממוקמים בשטח C. 
==ראו גם==
* תל קילא

==קישורים חיצוניים==

<div class="mw-content-ltr">
*Survey of Western Palestine, Map 21: [http://www.iaa-archives.org.il/zoom/zoom.aspx?folder_id=93&type_id=6&id=8383 IAA], Wikimedia commons
*[http://vprofile.arij.org/hebron/pdfs/Beit%20Ula%20Town.pdf Beit Ula town (fact sheet)], Applied Research Institute - Jerusalem (ARIJ)
*[http://vprofile.arij.org/hebron/pdfs/Beit%20Ula.pdf Beit Ula town profile], ARIJ
*[http://vprofile.arij.org/hebron/images/Beit%20Ula%20Areal%20Photo.jpg Beit Ula aerial photo], ARIJ
*[http://vprofile.arij.org/hebron/pdfs/needsfordevelopment/Beit%20Ula_tp_en.pdf The priorities and needs for development in Beit Ula town based on the community and local authorities’ assessment], ARIJ
</div>
==הערות שוליים==

קטגוריה:נפת חברון
קטגוריה:הרשות הפלסטינית: יישובים
קטגוריה:הרי יהודה
קטגוריה:יישובים ערביים המשמרים שם עברי
דיר סאמת

דיר סאמת (נכתב גם כ"דיר סאמט" ו"דיר סאמית", בערבית: دير سامت) היא עיירה פלסטינית, הממוקמת שמונה ק"מ מערבית לחברון. העיירה נמצאת בנפת חברון בדרום חבל יהודה. לפי נתוני הלשכה הפלסטינית המרכזית לסטטיסטיקה, אוכלוסייתה מנתה למעלה מ-6,237 תושבים בשנת 2007.

== אטימולוגיה ==
קיימת סברה שבעבר היה כאן מנזר (בערבית: דֵיר) שבו התגורר נזיר בשם סמי או סאמי והמקום נקרא על שמו. ברבות השנים השם המקורי שובש לשם הנוכחי.<ref></ref>

== היסטוריה ==
בדיר סאמת התגלה קמע המורכב מיריעת נחושת דקה מאוד ועליו כתובת בארמית נוצרית.<ref></ref>

בשנת 1883, בסקר ארץ ישראל המערבית צוין המקום כ"שרידים של חורבות, מערות ובורות".

במפקד 1931 של ארץ ישראל נספרה אוכלוסיית דיר סאמת תחת דורא.

בעקבות מלחמת העצמאות, ולאחר הסכם שביתת הנשק בין ישראל וירדן משנת 1949, עברה דיר סאמת לשליטה ירדן. במלחמת ששת הימים נכבש האזור על ידי צה"ל.

ב-23 בפברואר 2016 הרס צה"ל דירה השייכת למשפחה של המחבל שביצע את הפיגוע המשולב בכניסה לאלון שבות.

==קישורים חיצוניים==

<div class="mw-content-ltr">
* [http://www.palestineremembered.com/GeoPoints/Dayr_Samit_2094/index.html Welcome to Dayr Samit]
* Survey of Western Palestine, Map 21: [http://www.iaa-archives.org.il/zoom/zoom.aspx?folder_id=93&type_id=6&id=8383 IAA], Wikimedia commons
* [http://vprofile.arij.org/hebron/pdfs/Deir%20Samit.pdf Deir Samit Village (fact sheet)], המכון למחקר יישומי - ירושלים (ARIJ)
* [http://vprofile.arij.org/hebron/pdfs/Deir%20Samit_pr_en.pdf Deir Samit village profile], המכון למחקר יישומי - ירושלים (ARIJ)
* [http://vprofile.arij.org/hebron/images/Deir%20Samit%20Areal%20Photo.jpg Deir Samit aerial photo], המכון למחקר יישומי - ירושלים (ARIJ)
* [http://vprofile.arij.org/hebron/pdfs/needsfordevelopment/Deir%20Samit_vp_en.pdf The priorities and needs for development in Deir Samit village based on the community and local authorities' assessment], Applied Research Institute - Jerusalem (ARIJ)
* [http://poica.org/2004/09/constructing-the-segregation-wall-are-in-deir-samit-village-hebron/ Constructing the Segregation Wall are in Deir Samit village – Hebron], September 23, 2004, POICA
</div>

==הערות שוליים==

קטגוריה:נפת חברון
קטגוריה:הרשות הפלסטינית: יישובים
קטגוריה:הרי יהודה
קאזאנקה (כדורגל)

קאזאנקה (ברוסית: Футбольный клуб «Казанка») הוא שמו של מועדון כדורגל רוסי ממוסקבה. הוקם בשנת 2008 בשם לוקומוטיב-2 כקבוצת בת של קבוצת הכדורגל לוקומוטיב מוסקבה. מתמודד באזור מערב של הליגה הרוסית השנייה ומארח את משחקי הבית באצטדיון ספסאן בן 10,000 המושבים.

== היסטוריה ==
הקבוצה הוקמה לראשונה כקבוצת מילואים בשנת 1992 ושיחקה בליגה הרוסית השנייה ובליגה הרוסית השלישית, אך בפועל הוקמה הקבוצה בפברואר 2008 כ"לוקומטיב-2" שהורכבה מבוגרי האקדמיה לכדורגל של לוקומוטיב ומתמודדת מאז בליגה השנייה.

הקבוצה העפילה לשלב 16 האחרונות בגביע הרוסי בכדורגל בעונת 2012/2013. ביולי 2014 הקבוצה פורקה, אך הוקמה מחדש בשנת 2017. באפריל 2017 הוכרז רשמית על הקמת קבוצת הבת "קאזאנקה-לוקומוטיב" שהחלה להתמודד בליגה הרוסית השנייה

בעונת 2017/2018 הקבוצה סיימה במקום השלישי באליפות המרכז של ליגת הכדורגל המקצוענית.

אחד השחקנים הידועים ששיחק בשורות הקבוצה היה דמיטרי סיצ'ב.

== הישגים לפי עונה ==
<timeline>
ImageSize = width:700 height:60
PlotArea = left:10 right:10 bottom:30 top:10
TimeAxis = orientation:horizontal format:yyyy
DateFormat = dd/mm/yyyy
Period = from:01/01/2007 till:01/07/2018
ScaleMajor = unit:year increment:1 start:2008
Colors =
 id:bl1 value:rgb(0.5,0.8,0.5)
 id:bl2 value:rgb(0.9,0.9,0.3)
 id:rs value:rgb(0.8,0.6,0.6)
 id:rn value:rgb(0.9,0.1,0.1)

PlotData=
 bar:Position width:15 color:white align:center

 from:01/07/2007 till:01/07/2008 shift:(0,-4) text:3
 from:01/07/2008 till:01/07/2009 shift:(0,-4) text:5
 from:01/07/2009 till:01/07/2010 shift:(0,-4) text:3
 from:01/07/2010 till:01/07/2012 shift:(0,-4) text:5
 from:01/07/2011 till:01/07/2013 shift:(0,-4) text:7
 from:01/07/2013 till:01/07/2014 shift:(0,-4) text:9
 from:01/07/2017 till:01/07/2018 shift:(0,-4) text:

 from:01/07/2007 till:01/07/2008 color:rn shift:(0,13) text: "תינבבוחה הגילה"
 from:01/07/2008 till:01/07/2014 color:rs shift:(0,13) text: "2 הגיל"
 from:01/07/2017 till:01/07/2018 color:rs shift:(0,13) text: "2 הגיל"
 </timeline>

==קישורים חיצוניים==
* 

==הערות שוליים==

קטגוריה:קבוצות מילואים
קטגוריה:לוקומוטיב מוסקבה (כדורגל)
קטגוריה:מוסקבה: מועדוני כדורגל
קטגוריה:קבוצות כדורגל רוסיות
קטגוריה:לוקומוטיב מוסקבה
קטגוריה:קבוצות כדורגל שהוקמו ב-2008
סאעקה (כטב"ם)

סָאעֶקֶה או סָאאֶגֶה (פרסית: صاعقه; בתעתיק מדויק: "צאעקה"; בעברית: חזיז ורעם) הוא כלי טיס בלתי מאויש איראני המבוסס על כטב"ם חמקן אמריקאי מדגם RQ-170 סנטינל.

==פיתוח==
בדצמבר 2011 נפל בשטחה של איראן כטב"ם RQ-170 כשהוא שלם. ארצות הברית אישרה שאכן איבדה כטב"ם מעל איראן וביקשה מאיראן להחזירו.

באפריל 2012, חיל האוויר של משמרות המהפכה האסלאמית טען כי הצליח לחלץ את מכלול הנתונים שנאספו על ידי המל"ט והחל בתהליך של בניית העתק שלו. איראן טענה שמדינות, ביניהן סין ורוסיה, פנו אליה בחיפוש אחר מידע על המל"ט. למרות שגורמים רשמיים בארצות הברית הביעו דאגה מהאפשרות שסין או רוסיה יקבלו את הטכנולוגיה של המל"ט, הם הטילו ספק אם איראן תוכל לשכפל את הטכנולוגיה של המטוס, כמו גם את כמות הנתונים המודיעיניים הזמינים, בשל אמצעי הזהירות שהותקנו עבור מל"טים לא תקינים.

באוקטובר 2014 דיווח אמיר עלי ח'אג'יזאדה, ראש חיל האוויר והחלל של משמרות המהפכה האסלאמית, כי הכוחות האיראניים סיימו לבצע הנדסה הפוכה לכטב"ם וקראו לזה מתוצרת איראן בשם חדש. במקביל פורסם סרטון של הכטב"ם בזמן טיסה.

ב-2016 דווח כי איראן מייצרת שני דגמים של הכטב"ם. כלומר שתוך שבע שנים הצליחה איראן להנדס לאחור את טכנולוגיית החמקנות העילאית של ארצות הברית, להפוך אותה לכלי טיס שמבוסס על הסנטינל. כשלפני אותו מבצע ב-2011 לא ידעה איראן דבר וחצי דבר על חמקנות. לצד הסאיקה, פותח עוד כלי חמקן בעיצוב דומה. 
מלפנים- כטב"מ [[שאהד 171 שככה"נ מבוסס על סאעקה. מאחור- מסוק שאהד 285]]
ככה"נ מבוססים עליו הכטב"מים שאהד 141, שאהד 171, שאהד 191 ושאהד 197 המיוצרים בשאהד תעשיות תעופתיות.

==מאפיינים==
הכטב"ם בנוי בתצורת "כנף מעופפת" (ללא זנב מטוס) ומסוגל לשאת חימוש של 4 פצצות מונחות. ייעודו הוא ריגול ותקיפה. מוטת כנפיו כ-26 מטר (85 רגל) ואורכו 4.26 מטר (14 רגל).

== שירות מבצעי ==
ביבי מנופף בשברי המל"ט שאהד 141 שהופל]]
שימוש מתועד ראשון בכטב"ם שייתכן מבוסס על הסאעקה מדגם שאהד 141 נעשה בעימות האווירי בין ישראל לסוריה ואיראן (פברואר 2018): ב-10 בפברואר 2018 חדר המל"ט לשטח ישראל באזור בקעת הירדן והופל על ידי מסוק קרב AH-64D אפאצ'י לונגבו "שרף" של טייסת 113. שבריו נאספו על ידי צה"ל לצורך ניתוח טכנולוגי. הכלי מתואר כבעל "חתימה נמוכה", ועם זאת חיל האוויר הישראלי הצליח לגלותו ולעקוב אחריו כל הדרך לתוך ישראל. חודשיים לאחר ההפלה פורסם שהכטב"ם נשא עליו חומר נפץ וכי מטרתו הייתה לבצע פעולת חבלה בשטח ישראל.

במהלך מרץ 2021 יירט חיל האוויר שני מל"טים שהיו בדרכם לשטח ישראל על ידי מטוסי ״אדיר״. המל"טים שיורטו היו מסוג "שאהד 197" בדרך להעברת אמל"ח לארגון הטרור חמאס. על פי נתיבי הטיסה, ההערכה היא כי יעד ההעברה היה שטחי יהודה ושומרון ורצועת עזה.<ref></ref>

==קישורים חיצוניים==

== הערות שוליים ==

קטגוריה:כלי טיס בלתי מאוישים איראניים
טינה וייארתר

כריסטינה "טינה" וייארתר (בגרמנית: Tina Weirather; נולדה ב-24 במאי 1989) היא גולשת סקי אלפיני מליכטנשטיין, זוכת מדליית ארד באולימפיאדת פיונגצ'אנג (2018) וסגנית אלופת העולם בסופר G.

וייארתר זכתה ב-9 ניצחונות במסגרת גביע העולם, ובגביע העולמי בסופר G בשנת 2017 ובשנת 2018.

== ביוגרפיה ==
וייארתר נולד בואדוץ שבליכטנשטיין והיא בעלת אזרחות כפולה של אוסטריה וליכטנשטיין. אמה היא גולשת הסקי הני ונצל שזכתה בארבע מדליות אולימפיות כולל שתיים מזהב. אביה הוא האוסטרי הרטי וייארתר אף הוא גולש סקי ואלוף העולם בעברו.

וייארתר השתתפה לראשונה בתחרויות גביע העולם ב-2005 וסיימה במקום ה-31 בתחרות הסופר G. ב-2006 ייצגה את ליכטנשטיין באולימפיאדת טורינו, היא סיימה במקום ה-33 בסופר G ולא סיימה את מקצה הגלישה במורד. היא סבלה מפציעות כולל קרע ברצועת ה-ACL והחמיצה את אולימפיאדת ונקובר. ב-2013 זכתה לראשונה בתחרות גביע העולם, במקצה הסופר G. מאז רשמה סך הכל 8 ניצחונות בגביע, בשנת 2016 דורגה שנייה סך הכל בסופר G ורביעית בדירוג כלל התחרויות. ב-2017 זכתה בגביע העולמי בסופר G ודורגה שביעית בסך כל התחרויות.

באולימפיאדת סוצ'י נשאה את דגל המשלחת בטקס פתיחת המשחקים האולימפיים. היא נפצעה במהלך האימונים המקדימים ונאלצה לפרוש מהתחרויות. באליפות העולם ב-2015 שהתקיימה בוייל, סיימה במקום הרביעי בסלאלום ענק, במקום השישי בסופר G ובמקום ה-11 בגלישה במורד. באליפות העולם ב-2016 שהתקיימה בסנט מוריץ זכתה במדליית כסף בסופר G.

באולימפיאדת פיונגצ'אנג (2018) זכתה במדליית ארד בתחרות הסופר G, היא סיימה רביעית בגלישה במורד וסיימה במקום ה-22 בתחרות הסלאלום ענק. בגביע העולם ב-2018 זכתה בפעם השנייה ברציפות בסיכום תחרויות הסופר G וסיימה במקום השלישי בתחרויות הגלישה במורד. בגביע העולם ב-2019 סיימה שלישית בתחרות הסופר G. ב-2020 הודיעה על פרישה.

== קישורים חיצוניים ==

* 

* [https://data.fis-ski.com/dynamic/athlete-biography.html?sector=AL&competitorid=107164&type=result טינה וייארתר] באתר הפדרציה הבינלאומית לסקי
* [https://www.olympic.org/news/tina-weirather-is-a-rising-star-who-was-born-to-ski טינה וייארתר] באתר אולימפיאדת סוצ'י
* [https://web.archive.org/web/20180207015428/https://www.pyeongchang2018.com/en/game-time/results/OWG2018/en/alpine-skiing/athlete-profile-n3041261-tina-weirather.htm טינה וייארתר] באתר אולימפיאדת פיונגצ'אנג (2018)

קטגוריה:ילידות 1989
קטגוריה:גולשות סקי ליכטנשטייניות
קטגוריה:גולשי סקי אלפיני באולימפיאדת סוצ'י (2014)
קטגוריה:גולשות סקי אלפיני באולימפיאדת פיונגצ'אנג (2018)
קטגוריה:גולשות סקי אלפיני באולימפיאדת טורינו (2006)
קטגוריה:זוכות מדליית ארד אולימפית: גלישת סקי
קטגוריה:נושאי דגל ליכטנשטיין באולימפיאדה